paragraph_text: Proces suradnje u jugoistočnoj Europi (kratica: SEECP, od engleski South-East European Cooperation Process) osnovan je 1996. kao regionalni forum za zemlje jugoistočne Europe. Svrha foruma je produbiti suradnju među zemljama sudionicama Procesa na očuvanju trajnog mira i stabilnosti, jačanje proeuropskih snaga u regiji i omogućiti približavanje zemalja sudionica europskim i euroatlantskim integracijama. Zemlje sudionice su Albanija, Grčka, Bugarska, Makedonija, Rumunjska, Turska, Srbija (kao zemlja sljednica Srbije i Crne Gore), koje su ujedno i zemlje osnivačice Procesa, Bosna i Hercegovina, koja je pristupila 2001., Hrvatska, pristupila 2004., Moldavija, pristupila 2006., Crna Gora, pristupila 2007. i Slovenija, pristupila 2010., Kosovo pristipula 2014.